E E L N Õ U

NARVA LINNAVALITSUS

K O R R A L D U S

Narva







    ____.02.2013.a nr _____ - k

Narvas Peetri plats 3 hoones 

asuvate ruumide tasuta kasutusse andmine 

(SA Narva Linna Arendus)
1. ASJAOLUD JA MENETLUSE KÄIK

Narva Linnavalitsusele saabus SA Narva Linna Arendus, registrikood  90003812, juhatuse liikme Sofja Homjakova taotlus, milles palutakse anda tasuta kasutusse Narvas Peetri plats  3 hoone 1. korrusel asuv ruum nr 146 ja kontoritehnika (arvutilaud, tumba, käetugedega töötool, arvuti, faks-printer-koopiamasin HP, monitor CTX LCD 17" X782) summas 1 777,70 eurot  sihtasutuse tegevuse korraldamiseks.





Ruumi pind
 
       11,6  m2

Arvestuslik üüritasu
       12,86 eurot kuus

SA Narva Linna Arendus tegeleb linna arendamise seisukohalt vajalike projektide väljatöötamisega ja soodsate tingimuste loomisega ettevõtluse arenguks Narva linna territooriumil.
SA Narva Linna Arendus taotlust arutati Narva Linnavalitsuse linnavarakomisjoni 30.01.2013. a  koosolekul (protokoll nr 1) ning otsustati:

1. Soovitada anda SA-le Narva Linna Arendus, registrikood  90003812, avalikku enampakkumist korraldamata määramata ajaks tasuta kasutusse Narvas Peetri plats  3  hoone 1. korrusel asuv ruum nr 146 pinnaga 11,6 m2 ja kontoritehnika (arvutilaud, tumba, käetugedega töötool, arvuti, faks-printer-koopiamasin HP, monitor CTX LCD 17" X782) sihtasutuse tegevuse korraldamiseks.

2. Narva Linnavalitsuse Linnavara- ja Majandusametil esitada punktis 1 toodud otsus Narva Linnavalitsuse istungile korralduse vastuvõtmiseks.

Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4 ja 29.01.2009 määrusega nr 2) (edaspidi ka Kord) punkti 5.1.3 alapunkti b alusel otsustab kasutusse andmise määramata ajaks kohaliku omavalitsuse asutus tema bilansis oleva vara suhtes. Korra punkt 621 sätestab, et Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. Korra punktide 46, 46.4 ja 7.2.5 alusel võib avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse sihtasutustele. Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (punkt 5.1.3. alapunkt b) alusel. 

Korra punktide 7.2, 7.2.5 kohaselt üksnes linnavalitsuse korraldusega võib linnavara sihtasutustele kasutusse anda tasuta või „Üüritasu arvestuse metoodilise juhendiga” ettenähtust madalama tasu eest tähtajaga kuni 5 aastat või määramata ajaks. 
Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Linnavara- ja Majandusamet, kes on Peetri plats 3  hoone bilansiline valdaja.

Korra punktide 5, 5.2, 5.2.3 kohaselt võtab otsustuse linnavara kasutusse andmise kohta vastu kohaliku omavalitsuse asutus tema bilansis olevate vallasasjade suhtes, kui vallasasja bilansiline maksumus ei ületa 6 400 eurot.

Korra punkti 55. alusel tuleb linnavara tasuta kasutusse andmise kohta avaldada kuulutus kohalikus ajalehes.

2. ÕIGUSLIKUD JÄRELDUSED

Narva Linnavolikogu 21.06.2005 määruse nr 20/57 „Linnavara eeskiri” (edaspidi ka Eeskiri) punkti 48 kohaselt Narva linna omandis oleva vallasvara ja kinnisvara teisele isikule üürilepingu, rendilepingu või tasuta kasutamise lepingu alusel üleandmise korra sätestab Narva Linnavolikogu.
Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) punktides 7.2 ja 7.2.5 sätestatu alusel võib linnavara sihtasutustele määramata ajaks tasuta kasutusse anda linnavalitsuse korraldusega.

3. OTSUS

3.1. Anda SA-le Narva Linna Arendus, registrikood 90003812, sihtasutuse tegevuse korraldamiseks avalikku enampakkumist korraldamata määramata ajaks tasuta kasutusse Narvas Peetri plats  3  hoone 1. korrusel asuv ruum nr 146 pinnaga 11,6 m2 ja linnavara 
	Inv
nr
	Nimetus
	Kogus (tk)
	Bilansiline maksumus 

(eurot)

	850
	Arvuti laud
	1
	190,54

	855
	Tumba
	1
	95,49

	922
	Käetugedega töötool
	1
	90,75

	886
	Monitor CTX LCD 17" X782 Silver/Black 
	1
	264,66

	1098
	Arvuti
	1
	486,92

	03429
	Faks-printer-koopiamasin HP  LJ3200
	1
	649,34

	
	Kokku:
	6
	1 777,70


3.2. Narva Linnavalitsuse Linnavara- ja Majandusametil sõlmida SA-ga Narva Linna Arendus punktis 3.1 nimetatud ruumi tasuta kasutusleping.
3.3. Narva Linnavalitsuse Linnavara- ja Majandusametil avaldada kuulutus vara tasuta kasutusse andmise kohta kohalikus ajalehes.

4. RAKENDUSSÄTTED

4.1. Narva Linnavalitsuse Linnavara- ja Majandusametil teha korraldus teatavaks SA-le Narva Linna Arendus.

4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

